CELEX: C2005/205/21
Language: et
Date: 2005-08-20 00:00:00
Title: Kohtuasi C-254/05: Euroopa Ühenduste Komisjoni 16. juuni 2005. aasta hagi Belgia Kuningriigi vastu

20.8.2005   
            
            
               ET
            
            
               Euroopa Liidu Teataja
            
            
               C 205/11
            
         Euroopa Ühenduste Komisjoni 16. juuni 2005. aasta hagi Belgia Kuningriigi vastu
   (Kohtuasi C-254/05)
   (2005/C 205/21)
   Kohtumenetluse keel: prantsuse
   Euroopa Ühenduste Komisjon esitas 16. juunil 2005 Euroopa Ühenduste Kohtule hagi Belgia Kuningriigi vastu. Hageja esindaja on Bruno Stromsky, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               Tuvastada, et kuna Belgia Kuningriik nõudis, et tulekahju avastamiseks kasutatavad paiksete anduritega automaatsüsteemid, mis on seaduslikult toodetud või turustatud mõnes muus EÜ liikmesriigis, kuid ei kanna “EÜ” märgistust, peavad:
               
                           —
                        
                        
                           olema kooskõlas Belgia standardiga NBN S21-100;
                        
                     
                           —
                        
                        
                           omama teatud tüübikinnitust, mis antud juhul antakse BOSEC'i poolt; seda kohustust muudavad veelgi raskemaks ebaproportsionaalsed tasud, mida tüübikinnituse saamiseks tasuda tuleb;
                        
                     
                           —
                        
                        
                           läbima nimetatud tüübikinnituse saamiseks teste ja proove, mis sisuliselt dubleerivad kontrolle, mis on teises liikmesriigis läbiviidud protseduuride raames juba teostatud,
                        
                     siis on Belgia Kuningriik rikkunud EÜ artiklist 28 tulenevaid kohustusi.
            
         
               2.
            
            
               Mõista kohtukulud välja Belgia Kuningriigilt.
            
         Õiguslikud alused ja peamised argumendid
   Komisjon väidab, et Belgias kehtiv kord, mis piirab teistes liikmesriikides seaduslikult toodetud või turustatud tulekahju avastamise süsteemide kasutamist, on vastuolus EÜ artikliga 28 ega ole õigustatud EÜ artikli 30 alusel.